Source: http://docplayer.fi/3722937-Esteettomyyskartoitus-aalto-yliopiston-kirjasto-otaniemi-otaniementie-9-02150-espoo.html
Timestamp: 2019-01-19 20:03:35+00:00
Document Index: 6279566

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Esteettömyyskartoitus Aalto-yliopiston kirjasto, Otaniemi Otaniementie 9, Espoo - PDF
Esteettömyyskartoitus Aalto-yliopiston kirjasto, Otaniemi Otaniementie 9, Espoo
Download "Esteettömyyskartoitus Aalto-yliopiston kirjasto, Otaniemi Otaniementie 9, 02150 Espoo"
1 Esteettömyyskartoitus 1 (12) Ira Verma, tutkija Sotera Instituutti Arkkitehtuurin laitos Esteettömyyskartoitus Aalto-yliopiston kirjasto, Otaniemi Otaniementie 9, Espoo Kuva 1. Rakennuksen pääsisäänkäynti Otaniementien puolelta. Aalto-yliopisto Taiteiden ja suunnittelun korkeakoulu Sotera instituutti Postiosoite PL AALTO Käyntiosoite Otakaari 1 X Espoo Puhelin
2 Esteettömyyskartoitus 2 (12) 1 Yleistä Esteettömyyskartoituksen toteutti Aalto-yliopiston arkkitehtuurin laitoksen Sotera Instituutti Aalto-yliopiston kampus- ja tilapalveluiden tilauksesta marras-joulukuussa Otaniemen pääkirjasto sisältää yleisön käyttöön tarkoitettuja asiointitiloja sekä toimisto- ja varastointitiloja. Rakennuksessa on neljä kerrosta. Tässä kuvauksessa käytetään henkilökunnan omaksumaa kerrosjakoa: kellari- ja pohjakerros sekä 1. ja 2. kerros 1. Asiakkailla on vapaa pääsy 2. kerroksen palvelutiloihin sekä 1. kerroksen ja pohjakerroksen kokoelmatiloihin. Toimistotilat sijaitsevat rakennuksen itäsiivessä. Rakennuksen kellarikerrokseen on lisäksi toteutettu 1990-luvulla käytävän jatke, jonka tarkoituksena oli liittää kirjasto päärakennukseen. Käytävän varrelle sijoittuvat muun muassa kirjaston arkistot. Väljät asiointitilat rakennuksen toisessa kerroksessa soveltuvat hyvin liikkumisesteisille asiakkaille, eikä rakennuksen mitoitus ole esteenä esteettömyyden toteutumiselle. Suurimpana haasteena on toteuttaa esteetön reitti eri kerrosten välille ja toisaalta wc- tilan toteuttaminen liikkumisesteisille asiakkaille. Tasoerojen lisäksi ulko-ovien ja palo-ovien kynnykset ovat haasteelliset. Kokoelmatilojen kulkureitit ovat paikoitellen liian matalia nykyiseen määräyksiin nähden. 2 Saavutettavuus Rakennus sijaitsee bussipysäkin välittömässä läheisyydessä ja sen saavutettavuus on hyvä julkisilla kulkuvälineillä. Myös pyörällä pääsee asioimaan helposti rakennukseen. Pyörätelineitä on sijoitettu rakennuksen puiston puoleiselle sisäänkäynnille lehmuskujan viereen sekä Otaniementien puoleiselle sisäänkäynnille. Henkilökunnalla on mahdollisuus säilyttää pyöriä myös varastossa sisätiloissa. Kuva 2. Liikkumisesteisten asiakkaiden pysäköintipaikka ei täytä annettua ohjeistusta, jonka mukaan pysäköintipaikan kaltevuus saa olla enintään 2 % sekä pituus- että leveyssuuntaan 2. Kuva 3. Reitti henkilökunnan liikuntaesteisten parkkipaikalta rakennuksen sisäänkäynnille on esteetön. 1 Pohjapiirrosten merkintä 2.kellarikerros vastaa tekstin kellarikerrosta ja kellarikerros pohjakerrosta. 2 Esteetön rakennus ja ympäristö, Rakennustieto Oy
3 Esteettömyyskartoitus 3 (12) Paikoitusalueelle ajetaan Otaniementieltä ja se sijaitsee rakennuksen välittömässä läheisyydessä. Paikoitusalueelle on tehty parannustöitä vuonna Liikkumisesteisille asiakkaille tarkoitetut kaksi pysäköintipaikkaa Otaniementien puolella ovat kuitenkin sijoitettu loivaan rinteeseen, eivätkä ne täytä liikkumisesteisille tarkoitetun pysäköintipaikan suosituksia. Rakennuksen pohjakerroksessa on henkilökunnan sisäänkäynnin yhteydessä yksi liikkumisesteisille tarkoitettu pysäköintipaikka, joka on esteetön. Sen vieressä oleva sisäänkäynti ei kuitenkaan ole asiakkaiden käytössä. 3 Sisäänkäynnit Pääsisäänkäyntejä on asiakkaille kaksi. Sisäänkäynnit on helppo havaita ja sisäänkäyntiovien yläpuolella on suojaava katos, joka samalla toimii opasteena. Lisäksi rakennuksessa on kaksi varauloskäyntiä, kaksi henkilökunnan sisäänkäyntiä sekä tavarantoimitukseen tarkoitettu sisäänkäynti. Kummatkin pääsisäänkäynnit johtavat samaan avaraan tuloaulaan. Rakennuksen pääsisäänkäynti on mahdollisuus toteuttaa saavutettavana kaikille asiakkaille, mikä asettaa asiakkaat tasavertaiseen asemaan. Lehmuskujan puoleinen sisääntuloreitti on esteellinen massiivisen portaikon takia, mutta Otaniementien puoleinen sisäänkäynti on pienin muutoksin esteetön. Kuva 4. Lehmuskujan puolella on massiiviset portaat Kuva 5. Rakennuksen päädyssä on mahdollisuus toteuttaa sisääntulo esteettömänä pienentämällä tasoeroa. Sekä pääsisäänkäyntien että henkilökunnan sisäänkäynnin esteenä ovat noin 20 mm korkeat teräväreunaiset metallikynnykset, jotka ovat kiinteä osa ovenkarmia. Kynnyksen korkeus ei ylitä rakentamismääräyksen antamaa arvoa, mutta kynnyksen muoto estää kelaamisen sen yli. Esteettömyyttä voidaan parantaa madaltamalla laatoituksen ja kynnyksen välistä tasoeroa esimerkiksi ritilän avulla. Sisääntulo-ovet ovat raskaat avata ja niiden helppokäyttöisyyttä voidaan lisätä oviautomatiikalla.
4 Esteettömyyskartoitus 4 (12) Kuva 6. Henkilökunnan sisäänkäynti voidaan pienellä muutoksilla tehdä esteettömäksi. Kuva 7. Lehmuskujan puoleinen henkilökunnan sisäänkäynti on muun muassa pyöräilevän henkilökunnan käytössä. Ulko-oven sisäpuolella on tasanne, jossa on 130 mm korkeusero, mikä hankaloittaa tavaroiden ja pyörien kuljettamista. Kuva 8. Tavaran toimitus tapahtuu rakennuksen Otaniementien puoleiselta sivulta. Kuva 9. Tavarantoimitusta hankaloittaa korkeat tasoerot ja 50 mm kynnykset sisäänkäynnissä. 4 Portaat ja hissit Rakennuksen palvelu- ja kokoelmatiloihin kuljetaan 2. kerroksen kautta. Asiakas saapuu ensin sisäänkäyntiaulaan1. kerrokseen, josta noustaan portaiden tai hissin kautta 2. kerrokseen. Portaikko on selkeä ja helppokulkuinen. Portaat ovat väljät ja niissä on käsijohteet portaikon molemmin puolin. Käsijohteen tulisi suositusten mukaan jatkua 300 mm portaan alku- ja päättymiskohdasta 3. Julkisiin tiloihin suositellaan kahta käsijohdetta, joista toinen sijaitsee 700 mm korkeudella ja toinen 900 mm korkeudella. Askelmat ovat 3 RakMk F
5 Esteettömyyskartoitus 5 (12) helppokulkuiset ja niissä on heikot kontrastit. Askelmien kontrastia ja portaiden valaistusta lisäämällä parannetaan portaiden turvallisuutta. Hätäpoistumistieportaat liittävät eri kerrosten asiakastilat toisiinsa. Hätäpoistumisteiden portaat ovat kapeammat kuin pääportaat ja niissä on käsijohde vain toisella sivulla. Esteettömyyden parantamiseksi käsijohteet tulee olla portaiden molemmin puolin. Askelmien liukuesteet ovat paikoitellen kuluneet ja kontrastit heikenneet. Valaistus on yleisesti ottaen portaikoissa ja käytävissä hämärä. Hätäpoistumistieportaisiin on asennettu jälkikäteen seinävalaisimet, koska katossa olevien valaisimien huolto on ollut liian vaikeaa. Henkilökunnan sisääntulon vieressä, rakennuksen itäpäädyssä sijaitseva portaikko on helppokulkuinen ja helposti hahmotettava, käsijohteet ovat portaikon molemmin puolin. Tummien askelmien erottaminen on kuitenkin vaikeaa. Kuva 10. Pääportaat ovat leveät ja niissä on käsijohde kummallakin puolella. Kuva 11. Rakennuksessa on suuri tavarahissi, joka sopisi myös pyörätuolin käyttöön, mutta se ei ole tällä hetkellä asiakkaiden käytössä. Kuva 12. Turvakontrastit puuttuvat henkilökunnan siiven portaikosta. Ne lisäävät askelten hahmotettavuutta. Rakennuksessa on yhteensä kolme: yksi hissi on pääasiallisesti asiakaskäytössä, yksi henkilökunnan käytössä sekä lisäksi rakennuksessa on tavarahissi. Kaksi rakennuksen hisseistä sopii myös pyörätuolin käyttöön. Tavarahissi sekä sisääntuloaulasta 2. kerrokseen nouseva hissi soveltuvat mitoitukseltaan pyörätuolia käyttäville asiakkaille. Asiakkaiden käytössä olevat kokoelmatilat sijaitsevat eri kerroksissa, jonne pääsee henkilöhissillä. Hissi sijaitsee porrashuoneessa, joka on erotettu palo-osastoinnilla asiakastiloista. Palo-ovissa on korkeat 40 mm 55 mm korkuiset metalliset kynnykset, jotka estävät pääsyn hisseille. Hissi on mitoitukseltaan ahdas pyörätuolille ja hissin ovet sekä porrashuoneen palo-ovet ovat raskaita avata. Hissin kulkuaukko on 760 mm ja hissin painikkeet ovat korkealla. Ohjeistuksen mukaan hissin oviaukon leveydeksi suositellaan 900 mm 4. Liikkumiseteisille suunnatun hissin sisäänkäynti on pääsisäänkäynnin aulatilan takana. Avaamalla hissin sisäänkäynti aulatilan puolelle voidaan helpottaa tilojen saavutettavuutta ja asiakkaiden toimintaa. 4 RakMk. F
6 Esteettömyyskartoitus 6 (12) Kuva 13. Kellari- ja pohjakerroksen sekä 1. kerroksen välinen hätäpoistumistieporras on asiakkaiden käytössä. Kuva 14. Raskaat palo-ovet erottavat asiakastilat porrashuoneesta. Kuva 15. Hätäpoistumistie avautuu rakennuksen länsisivulle. 5 Asiakastilat Ensimmäisen kerroksen sisääntuloaula on avara ja esteetön. Toisen kerroksen palvelutilat ja palvelutiski soveltuvat pyörätuolilla liikkuvan asiakkaan käyttöön, kulkua vaikeuttaa paloovien kynnykset reitillä liikkumisesteisille soveltuvalta hissiltä palvelutiloihin. Toisen kerroksen lukusalien ja palvelutilojen välillä on kynnyksetön, esteetön kulkureitti.
7 Esteettömyyskartoitus 7 (12) Kuva 16. Toisen kerroksen palvelutiski on noin 740 mm korkea ja soveltuu myös pyörätuolin käyttäjälle. Pohja- ja kellarikerroksen kokoelmatilat ovat matalat. Kantavien palkkien alle jää vain 1840 mm korkea kulkuaukko, mikä ei vastaa kulkuaukoille säädettyjä nykyvaatimuksia. Kulkukorkeuden tulee määräysten mukaan olla vähintään 2100 mm korkeita, eikä niiden varrella saa olla ulokkeita, jotka aiheuttavat törmäysvaaran 5. Palkit ovat aiheuttaneet tapaturmia. Hyllykkörivit on asennettu noin metrin etäisyydellä toisistaan. Pyörätuolilla liikkuva ei pääse kääntymään hyllyjen väliin jäävässä tilassa. Kuva 17. Pohja- ja kellarikerroksen kokoelmatiloissa on tiheä hyllyköiden rivistö, jonka välissä noin metrin vapaata tilaa. Tila riittää kelaamiseen, muttei kääntymiseen. Kuva 18. Palkkeihin on asennettu pehmusteet ja varoitustarrat. Kuva 19. Pohjakerroksessa on myös lukusali asiakkaiden käyttöön. Kuva 20. Ensimmäisen kerroksen luentosaleissa tulee olla äänentoistojärjestelmä sekä mahdollisuus käyttää esimerkiksi siirrettävää induktiosilmukkaa. 5 RakMk F
8 Esteettömyyskartoitus 8 (12) 6 Työtilat ja henkilökunnan tilat Henkilöstön työtilat sijaitsevat rakennuksen itäsiivessä, 1. ja 2. kerroksessa. Huoneet ovat pääosin yhden hengen huoneita. Toisen kerroksen huoneissa on vesipisteet ja itäpäädyssä sijaitsevassa johtajan huoneessa on myös erillinen pieni wc-tila. Työhuoneiden ovien kulkuaukot ovat esteettömät. Osassa toisen kerroksen työhuoneen ovissa on kiinteät ikkuna-aukot jotka tuovat käytävälle luonnonvaloa. Huoneiden opasteita on vaikea hahmottaa ja teksti on kirjoitettu pienellä. Kuva 21. Huoneiden ilmastointikanavia on peitetty liiallisen vedontunteen takia ja ilmastointiaukkoihin on laitettu villaa. Ilmastointi aukkojen peittäminen estää ilmanvaihtoa ja villa kerää pölyä, mikä voi aiheuttaa oireita esimerkiksi astmasta kärsiville työntekijöille. Kuva 22. Osa huoneista on jaettu kalusteiden avulla kahden hengen huoneiksi. Kuva 23. Henkilökunnan tilojen käytävät ovat mitoitukseltaan väljät, mutta hämärät. Kuva 24. Huoneiden opasteet ovat korkealla ja niitä on vaikea lukea.
9 Esteettömyyskartoitus 9 (12) Kuva 25. Pohjakerroksessa on henkilökunnan kokoontumistila, jossa on erillinen keittiö. Kuva 26. Ensimmäiseen kerrokseen on toteutettu toimistotiloista väliseinällä erottamalla henkilökunnan keittokomero ja taukotila. Henkilökunnan sosiaalitilat sekä siivoustilat sijaitsevat pohjakerroksessa. Rakennuksessa on erilliset sosiaalitilat miehille ja naisille. Sosiaalitiloissa on henkilökunnan kaapit, joiden riittävyys tulee tarkistaa. Henkilökunnan wc- ja sosiaalitilat on mahdollista toteuttaa esteettöminä, mikäli kevyitä väliseiniä siirretään. Suihkutiloissa on muuratut kynnykset, jotka ovat 70 mm korkeat ja aiheuttavat tapaturmavaaran. Kuva 27. Sosiaalitilojen suihkut ovat esteelliset korkean muuratun kynnyksen takia. Kuva 28. Pesualtaat, joissa ei ole alakaappia, soveltuvat myös pyörätuloin käyttäjälle. 7 WC-tilat Rakennuksessa ei ole liikkumisesteisille asiakkaille tarkoitettua wc-tilaa. Ensimmäisen kerroksen asiakkaille tarkoitettujen wc-tilojen mitoitus on muutettavissa liikkumisesteisille soveltuvaksi, mutta reitti tiloihin on esteellinen. Tasoero sisääntuloaulan ja wc-tilan välillä on ratkaistavissa esimerkiksi porrashissin avulla.
10 Esteettömyyskartoitus 10 (12) Pohjakerroksen kokoelmatilojen wc-tila on puolestaan mitoitukseltaan liian pieni pyörätuolin käyttäjälle. Myös oviaukko on vain 580 mm leveä. Liikkumisesteisille soveltuvien hygieniatilojen vapaan leveyden tulee olla vähintään 850 mm. Kuva 29. Yleisötilojen wc-tilat ovat väljät, mutta kulku niihin on esteellinen. Kuva 30. Pesualtaat soveltuvat pyörätuolin käyttäjälle. Kuva 31. Pohjakerroksen kokoelmatiloissa sijaitsevaan wc-tilaan reitti on esteellinen ja oven kulkuaukko 580 mm leveä. Kuva 32. Pohja- ja kellarikerroksen wc-tiloja voidaan laajentaa väliseiniä poistamalla. Kuva 33. Ensimmäisen kerroksen henkilökunnan wc-tilojen kulkuaukko on 580 mm leveä, tilassa on 50 mm korkea kynnys ja tilan alakatto laskeutuu 1830 mm korkeudelle. Rakennuksen 1. kerroksen länsipäädyn henkilökunnan wc-tilat ovat mitoitukseltaan pienet. Wc-tilojen oviaukot ovat vain 580 mm leveät, tilojen mitoitus on ahdas ja alakatto laskeutuu paikoitellen 183 mm korkeudelle. Itäpäädyssä, rakennuksen 2. kerroksessa olevat wc-tilat on mahdollista muuttaa esteettömiksi.
11 Esteettömyyskartoitus 11 (12) 8 Opasteet Rakennuksen opastusjärjestelmä on puutteellinen ja se kaipaa uudistamista. Toimistohuoneiden opasteet ovat pienet, sijaitsevat korkealla ja niitä on vaikea lukea. Käytävätilojen heikko valaistus ei tue niiden lukemista. Valaistuksen kohdistaminen opasteisiin helpottaa tekstin hahmottamista. Asiakastilojen opasteet, erityisesti esteettömyyteen liittyvät opasteet ovat epäselviä ja niille on tehty ilkivaltaa. Kuva 34. Toimistohuoneiden opasteet jäävät varjoon. Kuva 35. Yllä näkyvällä opasteella tarkoitetaan liikkumisesteiselle tarkoitettua hissiä. Kerroksessa ei ole liikkumisesteiselle soveltuvaa wc-tilaa, toisin kuin opasteesta voi ymmärtää. Kuva 36. Opasteille on tehty ilkivaltaa. Kuva 37. Kirjasto-kyltti rakennuksen seinässä on näkyvä, mutta teksti ei ole helposti hahmotettavissa ja luettavissa.
12 Esteettömyyskartoitus 12 (12) 9 Yhteenveto Otaniemen pääkirjasto on esteellinen, mutta se on verraten pienin muutoksin muutettavissa soveltuvaksi myös pyörätuolilla liikkuvalle henkilölle. Esteettömyyden kannalta ongelmia tuottavat siirtyminen kerrostenvälisistä porrashuoneista asiakastiloihin. Esteetöntä asiointia voidaan edistää esimerkiksi ottamalla tavarahissi asiakkaiden käyttöön. Portaiden esteettömyyttä voidaan parantaa valaistuksen, kontrastien sekä näkövammaisten varoittavan laatoituksen ja käsijohteiden avulla. Toinen ongelma on puuttuva liikkumisesteisille tarkoitettu wc-tilat, jotka estävät asioinnin. Osa wc-tiloista on muunneltavissa liikkumisesteisille soveltuviksi, suurin haaste ovat kapeat kulkuaukot, jotka osassa tiloja ovat leveydeltään vain 580 mm. Kirjaston kokoelmasalien hyllyjen päätyihin tulee jättää 1500 mm ulkopyörätuolin tarvitsema pyörähdysympyrä, jotta pyörätuolilla liikkuva asiakas voi toimia tilassa. Suositeltavaa on myös laittaa usein lainattavat teokset siten, että niihin ulottuu helposti istualtaan.